text: Besøg i fængsel gøres børnevenligt
  15 marts 2010 kl. 16.21
  I Statsfængslet Renbæk får de indsatte nu helt nye omgivelser, når kone og børn kommer på besøg. Det har nemlig stor betydning for både familien og den indsatte, at kontakten holdes. Og det hjælper de små værelser ikke på.
  Rudi Lage er indsat i det Statsfængslet Renbæk vest for Toftlund. Hver weekend kommer hans datter på tre år på besøg.
  - Det her er mit værelse, og der er ikke alverden at gøre med, når man har besøg, siger han og viser sine 7,5 kvadratmeter frem.
  
  Hårdt for børnene
  - Vi har indrettet dette rum, fordi besøg har fundet sted på 7,5 kvm, og det er hårdt for børnene at skulle opholde sig der i fire-fem timer, siger fængselsinspektør Erik Pedersen. - Det er virkeligt hårdt for børnene at være på besøg under de forhold, og ingen god oplevelse.
  
  Indvies tirsdag
  Der går endnu fem måneder, før Rudi Lage kan blive prøveløsladt efter sin dom for våbenbesiddelse. Og han skal aldrig mere i fængsel igen, lover han: - Familien kommer først.
  Foruden det særlige familierum er der indrettet en stor legeplads. Tirsdag er der officiel indvielse af det nye familierum.
  